РЕПУБЛИКА СРБИЈА

НАРОДНА СКУПШТИНА

Одбор за права детета

23 Број: 06-2/325-18

19. децембар 2018. године

Б е о г р а д

З А П И С Н И К

 СЕДМЕ СЕДНИЦЕ ОДБОРА ЗА ПРАВА ДЕТЕТА

ОДРЖАНЕ 18. ДЕЦЕМБРА 2018. ГОДИНЕ

**Седница Одбора за права детета је одржана заједно са Одбором за правосуђе, државну управу и локалну самоуправу и Одбором за људска и мањинска права и равноправност полова на основу члана 44. ст. 3. и 4. Пословника Народне скупштине**.

Заједничка седница је почела у 12,10 часова.

Заједничком седницом је председавао народни посланик Петар Петровић, председник Одбора за правосуђе, државну управу и локалну самоуправу.

 Седници су присуствовали чланови Одбора за права детета: Нада Лазић, заменик председника Одбора, Верољуб Арсић, проф. др Владимир Маринковић и Гордана Чомић, потпредседници Народне скупштине, Миланка Јевтовић Вукојичић, председник Одбора за рад, социјална питања, друштвену укљученост и смањење сиромаштва, Дубравка Филиповски, Елвира Ковач, Наташа Михаиловић Вацић и Марко Ђуришић.

Седници Одбора су присуствовали заменици одсутних чланова Одбора: Милија Милетић (Ана Караџић, члан) и Ђорђе Косанић (Марија Јевђић, члан).

Седници Одбора нису присуствовали Маја Гојковић, председник Одбора, Ђорђе Милићевић и Вјерица Радета, потпредседници Народне скупштине, као ни следећи чланови Одбора Јелена Мијатовић, Сандра Божић, проф. др Драгољуб Мићуновић, др Данијела Стојадиновић, Милена Ћорилић, др Санда Рашковић Ивић, др Ана Стевановић, Наташа Сп. Јовановић, Срђан Ного и Наташа Мићић, нити њихови заменици.

Седници су присуствовали представници Заштитника грађана: Оља Јовичић, генерални секретар Стручне службе Заштитника грађана и Лука Глушац, сарадник код Заштитника грађана.

 За седницу је предложен је следећи:

Д н е в н и р е д

1. Разматрање Извештаја о раду Националног механизма за превенцију тортуре за 2017. годину, који је поднео Заштитник грађана (23 Број 02-3735/18 од 5. децембра 2018. године).

 Председавајући заједничке седнице је предложио да се седница одржи у складу са чланом 72. став 5. Пословника Народне скупштине, с обзиром да одбори немају кворум за одлучивање и уједно је напоменуо да ће у наредном периоду одбори посебно одржати седнице на којима ће се разматрати Извештај о раду Националног механизма за превенцију тортуре за 2017. годину и након разматрања Извештаја одбори ће поднети Народној скупштини извештај са предлогом закључака.

 Председавајући је подсетио присутне да је Заштитник грађана Одбору за права детета, Одбору за правосуђе, државну управу и локалну самоуправи и Одбору за људска и мањинска права и равноправност полова доставио Извештај о раду Националног механизма за превенцију тортуте за 2017. годину који је даље достављен путем електронске поште (12. децембра 2018. године) и у штампаном облику са прегледом аката (03 број 394 од 12. децембра 2018. године – писмом заменика генералног секретара) тако да су чланови три одбора имали прилике да се са садржином благовремено упознају.

**Прва тачка дневног реда –** Разматрање Извештаја о раду Националног механизма за превенцију тортуре за 2017. годину, који је поднео Заштитник грађана (23 Број 02-3735/18 од 5. децембра 2018. године).

 Уводно представљање Извештаја је поднела Оља Јовичић и укратко представила активности рада Националног механизма за превенцију тортуре у 2017. години, са посебним освртном на кључне моменте у Извештају.

У дискусији је, испред Одбора за права детета, учествовала народни посланик Миланка Јевтовић Вукојичић, члан Одбора и том приликом је указала да је Извештај исцрпан и детаљан. Полазећи од тога да је Национални механизам за превенцију тортуре током 2017. године извршио посете 61 установи, у којима су смештена лица лишена слободе, оценила је да је то допринело још бољем квалитету Извештаја. Мишљења је да је Република Србија постигла значајан напредак у владавини права и да кроз Извештај се може уочити да у свом раду Заштитник грађана има превентивну улогу. Осврнула се на део Извештаја који се односи на децу мигранте, односно на њихово потпуно укључивање и потпуну подршку коју имају од Републике Србије, са освртом на њихово укључивање у основно-школско образовање и на подршку новорођеној деци и мајкама које су се породиле на територији Републике Србије. Поздравила је потенцирање, у Извештају, присуства још веће психолошке подршке која је потребна мигрантима, а такође се осврнула и на Завод за васпитање деце и омладине у Нишу - Центар за прихват миграната, малолетних лица, миграната без пратње и похвалила је унапређене смештајне капацитете, затим стручне раднике који су завршили обуке како би на адекватан начин изашли у сусрет потребама деце миграната, као и појачану набавку техничких капацитета.

Испред Одбора за правосуђе, државну управу и локалну самоуправу је учествовао народни посланик Неђо Јовановић, члан Одбора.

Заједничка седница је завршена у 12,45 часова.

**Саставни део овог записника чини препис обрађеног тонског снимка, вођен на заједничкој седници одбора.**

 СЕКРЕТАР ОДБОРА ЗАМЕНИК ПРЕДСЕДНИКА ОДБОРА

 Јелена Ђорић Нада Лазић